EkBass/fiwiki-20250220-pages-articles huggingface dataset:
Paulin Lemaire

Paulin Alexandre Lemaire (18. joulukuuta 1882 Maubeuge – 17. lokakuuta 1932) oli ranskalainen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1920 kesäolympialaisissa Antwerpenissä. Lisäksi hän osallistui vuoden 1900 kesäolympialaisiin Pariisissa ja jäi siellä moniottelussa yksilökilpailijana 30. sijalle.Paulin Lemaire Bio, Stats, and Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1882 syntyneet Luokka:Vuonna 1932 kuolleet
Gustave Wuyts

Gustave Marius L. Wuyts (27. helmikuuta 1903 – 13. tammikuuta 1979) oli belgialainen köydenvetäjä, yleisurheilija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän kuului köydenvedossa pronssia saaneeseen joukkueeseen ja osallistui myös kuulantyöntöön.Gustave Wuyts Bio, Stats, and Results | Olympics at Sports-Reference.com == Lähteet == Luokka:Belgialaiset köydenvetäjät Luokka:Belgialaiset olympiamitalistit Luokka:Belgialaiset kuulantyöntäjät Luokka:Vuonna 1903 syntyneet Luokka:Vuonna 1979 kuolleet
Pentti Palkoaho

Pentti Johannes Palkoaho (10. maaliskuuta 1933 Tampere – 1. elokuuta 2002) oli suomalainen koripalloilija. Pispalan Tarmon kasvatti, 194-senttinen Palkoaho pelasi Suomen pääsarjassa yhteensä kahdeksan kauden ajan edustaen kolmea tamperelaista seuraa. Tampereen Pyrinnössä Palkoaho saavutti SM-hopeaa kaudella 1958. Hän oli kahtena kautena SM-sarjan kolmanneksi eniten pisteitä tehnyt pelaaja.http://www.basket.fi/sarjat/pelaajat/pelaaja/?player_id=363493&season;_id=14113 Suomen maajoukkueessa Palkoaho pelasi yhteensä yhdeksässä ottelussa 1,9 pisteen keskiarvolla. Vuonna 1953 pelaamiensa kahden valmistavan maaottelun lisäksi hän pelasi Suomen 12:nneksi sijoittuneessa joukkueessa vuoden 1959 EM- kilpailuissa.http://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=363493#mbt:2-4600$t&0=1 Palkoaho harrasti myös korkeushyppyä, jossa saavutti TUL:n nuorten mestaruuden vuonna 1950 ja hopeaa 1949. Hän työskenteli putkiasentajana.Urheilumme Kasvot Osa 3 Palloilu Palkoahon poika Markku Palkoaho oli myös koripalloilija. == Lähteet == * * Pentti Palkoaho baskethotel.com * Palkoahon maajoukkuetilastot Suomen Koripalloliitto *Markku Siukonen: Urheilun vuosikirja 24, s. 302. Kopijyvä Kustannus Oy, 2003. === Viitteet === Luokka:Suomalaiset koripalloilijat Luokka:Vuonna 1933 syntyneet Luokka:Vuonna 2002 kuolleet
Lilly Scholz

Carolina Anna Elisabeth "Lilly" Scholz (myöh. Gaillard; 18. huhtikuuta 1903 Wien – 14. joulukuuta 1994 Wien) oli itävaltalainen taitoluistelija, maailmanmestari ja olympiamitalisti. Hän kilpaili vuoden 1928 talviolympialaisissa Sankt Moritzissa ja sai siellä pariluistelussa hopeaa Otto Kaiserin kanssa.Lilly Scholz Bio, Stats, and Results | Olympics at Sports-Reference.com Scholz saavutti taitoluistelun maailmanmestaruuskilpailuissa vuonna 1929 pariluistelun mestaruuden Kaiserin kanssa. Lisäksi hän sai maailmanmestaruuskilpailuissa pariluistelijana kolme hopeamitalia (1926, 1927, 1928) ja yhden pronssimitalin (1925). Taitoluistelun Euroopan-mestaruuskilpailuissa Scholz sai lisäksi kaksi hopeaa (1932, 1933) ja yhden pronssimitalin (1931). == Lähteet == Luokka:Itävaltalaiset taitoluistelijat Luokka:Itävaltalaiset olympiamitalistit Luokka:Vuonna 1903 syntyneet Luokka:Vuonna 1994 kuolleet
Pertti Parviainen

Pertti Olavi Parviainen (30. maaliskuuta 1939 Kotka – 1. maaliskuuta 2009)Tampereen seurakuntayhtymä, Parviainen Pertti Olavi, Kalevankankaan hautausmaa, Tampere, luettu hautakivestä, viitattu 10.5.2022 oli suomalainen koripalloilija. Tampereen Pyrinnön kasvatti Parviainen pelasi Suomen pääsarjassa yhteensä kymmenen kauden ajan. Hän pelasi ainoastaan Pyrinnössä, jossa saavutti SM-hopeaa kaudella 1958.http://www.basket.fi/sarjat/pelaajat/pelaaja/?player_id=1273583&season;_id=14103 == Lähteet == * * Pertti Parviainen baskethotel.com === Viitteet === Luokka:Suomalaiset koripalloilijat Luokka:Vuonna 1939 syntyneet Luokka:Vuonna 2009 kuolleet
Otto Kaiser

Otto Kaiser (8. toukokuuta 1901 – 7. kesäkuuta 1977) oli itävaltalainen taitoluistelija, maailmanmestari ja olympiamitalisti. Hän saavutti pariluistelussa Lilly Scholzin kanssa maailmanmestaruuden (1929) ja olympiahopeaa (1928). Maailmanmestaruuskilpailujen pariluistelussa Kaiser sai lisäksi kolme hopeamitalia (1926, 1927, 1928) ja yhden pronssimitalin (1925).Otto Kaiser Bio, Stats, and Results | Olympics at Sports-Reference.com == Lähteet == Luokka:Itävaltalaiset taitoluistelijat Luokka:Itävaltalaiset olympiamitalistit Luokka:Vuonna 1901 syntyneet Luokka:Vuonna 1977 kuolleet
Charles Daniel Balvo

Charles Daniel Balvo (s. 29. kesäkuuta 1951 Brooklyn, New York, New York, Yhdysvallat) on yhdysvaltalainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi New Yorkin arkkihiippakuntaan Leo Thomas Maher 6. kesäkuuta 1976. Hänet nimitettiin Castellon titulaariarkkipiispaksi sekä apostoliseksi nuntiukseksi Uuteen- Seelantiin, Fidžille, Marshallinsaarille, Mikronesian liittovaltioon, Vanuatulle, Tongalle, Kiribatille ja Palaulle 1. huhtikuuta 2005. Balvon konsekroi piispaksi 29. kesäkuuta 2005 Edward Michael Egan, jota avustivat Gabriel Montalvo Higuera ja Celestino Migliore. Balvo sai lisäksi nimitykset apostoliseksi nuntiukseksi Cookinsaarille 25. maaliskuuta 2006, Samoalle 1. huhtikuuta 2006, Naurulle 30. tammikuuta 2007, Keniaan 17. tammikuuta 2013 ja Etelä-Sudaniin 21. joulukuuta 2013. Hänet nimitettiin vielä 21. syyskuuta 2018 apostoliseksi nuntiukseksi Tšekkiin. == Lähteet == Luokka:Yhdysvaltalaiset katoliset arkkipiispat Luokka:Pyhän istuimen diplomaatit Luokka:Vuonna 1951 syntyneet Luokka:Elävät henkilöt
Ernest Thorne

Ernest Arthur Thorne (7. kesäkuuta 1887 Wandsworth – 18. marraskuuta 1968 Taplow) oli brittiläinen köydenvetäjä ja olympiavoittaja. Hän kilpaili vuoden 1920 kesäolympialaisissa Antwerpenissä ja kuului siellä lajissa kultaa voittaneeseen Lontoon poliisijoukkueeseen.Ernest Thorne Bio, Stats, and Results | Olympics at Sports-Reference.com == Lähteet == Luokka:Brittiläiset köydenvetäjät Luokka:Brittiläiset olympiavoittajat Luokka:Vuonna 1887 syntyneet Luokka:Vuonna 1968 kuolleet
Joseph Rond

Joseph Albertus Rond (19. marraskuuta 1899 Amsterdam, Alankomaat – 16. helmikuuta 1956 Ogden, Utah, Yhdysvallat) oli yhdysvaltalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä lajissa neljännelle sijalle jääneeseen joukkueeseen.Joseph Rond Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset köydenvetäjät Luokka:Vuonna 1899 syntyneet Luokka:Vuonna 1956 kuolleet
Antónios Tsítas

Antónios Tsítas (; 1874 – ?) oli kreikkalainen köydenvetäjä ja kreikkalais-roomalaisen tyylin painija. Hän kilpaili molemmissa lajeissaan Ateenan välikisoissa (1906) ja kuului köydenvedossa hopeaa saaneeseen joukkueeseen.Antonios Tsitas Bio, Stats, and Results | Olympics at Sports-Reference.com == Lähteet == Luokka:Kreikkalaiset köydenvetäjät Luokka:Kreikkalaiset kreikkalais-roomalaisen tyylin painijat Luokka:Kreikkalaiset olympiamitalistit Luokka:Vuonna 1874 syntyneet Luokka:1900-luvulla kuolleet
Kari Sievers

Kari Ensio Sievers (s. 20. joulukuuta 1945 Turku) on suomalainen aktiiviuransa lopettanut koripalloilija ja koripallovalmentaja. Tampereen Pyrinnön kasvatti Sievers pelasi Suomen pääsarjassa yhteensä kuuden kauden ajan. Pyrinnössä hän voitti Suomen cupin vuonna 1969.http://www.basket.fi/sarjat/pelaajat/pelaaja/?player_id=1252093&season;_id=12183 Sievers valmensi Pyrinnön naisten edustusjoukkuetta kaudella 1965–1966.http://www.basket.fi/sarjat/joukkueet/joukkue/?team_id=138&season;_id=79513&league;_id=1 == Lähteet == * * Kari Sievers baskethotel.com === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1945 syntyneet Luokka:Elävät henkilöt
Jeff Foss

Jeffrey Brandt Foss (s. 12. joulukuuta 1988 Fargo, Pohjois-Dakota, Yhdysvallat) on yhdysvaltalainen entinen jääkiekkopuolustaja. Hän pelasi urallaan ammattilaisena AHL:ssä ja Suomessa. Foss oli pelityyliltään puolustava puolustaja, jonka vahvuuksiin kuului oman maalin puolustaminen ja alivoimapelaaminen. Hän laukoi oikealta. ==Ura== Foss pelasi kauden 2006–2007 suurimmaksi osaksi Moorhead High Schoolin joukkueessa,Jeffrey Foss - The Hockey News: Insight on the NHL and the world of hockey mutta hän pelasi kauden aikana myös 11 runkosarja- ja neljä playoff-ottelua USHL-joukkue Sioux Falls Stampedessa, jossa Foss voitti kauden päätteeksi Clark Cupin. Vuodet 2007–2011 hän pelasi Rensselaer Polytechnic Instituten yliopistojoukkueessa. Foss valittiin kahden ensimmäisen siellä vietetyn kauden päätteeksi ECAC:n akateemiseen tähdistökentälliseen. Nashville Predators varasi hänet ensimmäisen yliopistokautensa 2007–2008 jälkeen kuudennella kierroksella 166. pelaajana NHL:n varaustilaisuudessa 2008. Toisella kaudellaan 2008–2009 Foss oli RPI:n tehokkain puolustaja tehoilla 2+9=11. Viimeisen yliopistokautensa 2010–2011 päätteeksi, maaliskuussa 2011 Foss siirtyi amatööritryout -sopimuksella AHL-joukkue Milwaukee Admiralsiin. Hän pelasi siellä viisi ottelua ja sai toukokuussa AHL-sopimuksen. Foss pelasi kaudella 2011–2012 AHL:ssä 28 runkosarja- ja kaksi playoff-ottelua jääden niissä ilman tehopisteitä. Hän pelasi myös 11 runkosarjaottelua sarjatasoa alempana ECHL:n Cincinnati Cyclonesissa. Elokuussa 2012 Foss teki jatkosopimuksen Milwaukee Admiralsin kanssa. Hän kuitenkin loukkaantui jo harjoitusleirillä ja palasi kaukaloihin vasta maaliskuussa 2013, jolloin Foss liittyi Cincinnati Cyclonesin vahvuuteen. Toukokuussa 2013 hän teki elokuun loppuun asti kestäneen try-out -sopimuksen SM-liigajoukkue Kalevan Pallon kanssa. Foss sai kauden 2013–2014 kynnyksellä vuoden mittaisen sopimuksen joukkueeseen. Hänen pelaajauransa päättyi kevääseen 2014. ==Tilastot== 2006–2007 Moorhead High USHS 24 15 26 41 26 - - - - - Sioux Falls Stampede USHL 11 0 1 1 10 4 0 1 1 2 2007–2008 RPI (Rensselaer Poly Inst) NCAA 38 1 3 4 28 - - - - - 2008–2009 RPI (Rensselaer Poly Inst) NCAA 39 2 9 11 58 - - - - - 2009–2010 RPI (Rensselaer Poly Inst) NCAA 39 2 7 9 32 - - - - - 2010–2011 RPI (Rensselaer Poly Inst) NCAA 38 3 11 14 48 - - - - - Milwaukee Admirals AHL 5 0 1 1 10 - - - - - 2011–2012 Cincinnati Cyclones ECHL 11 0 1 1 4 - - - - - Milwaukee Admirals AHL 28 0 0 0 32 2 0 0 0 4 2012–2013 Cincinnati Cyclones ECHL 6 0 1 1 2 17 0 2 2 14 2013–2014 KalPa SM-liiga 58 0 2 2 75 - - - - - 2 kautta yhteensä AHL 33 0 1 1 42 2 0 0 0 4 1 kausi yhteensä SM-liiga 58 0 2 2 75 - - - - - ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1989 syntyneet Luokka:Elävät henkilöt
Alfredo Gargiullo

Alfredo Gargiullo (3. huhtikuuta 1906 Genova – 9. maaliskuuta 1928 Milano) oli italialainen yleisurheilija. Hän kilpaili vuoden 1924 kesäolympialaisissa Pariisissa, jossa hän sijoittui kuudenneksi 4 × 400 metrin viestijuoksussa. Samoissa kisoissa hän myös osallistui 400 metrin juoksuun, mutta putosi neljännesvälierässä. Gargiullon henkilökohtainen ennätysaika 400 metrin juoksussa on 49.0 (1927).Alfredo Gargiullo Bio, Stats, and Results | Olympics at Sports-Reference.com == Lähteet == Luokka:Italialaiset pikajuoksijat Luokka:Vuonna 1906 syntyneet Luokka:Vuonna 1928 kuolleet
Paolo Ferrando

Paolo Ferrando (s. 31. elokuuta 1941 Genova) on italialainen vesipalloilija. Hän kilpaili vuoden 1968 kesäolympialaisissa Méxicossa ja kuului siellä lajissa neljännelle sijalle jääneeseen joukkueeseen. == Lähteet == Luokka:Italialaiset vesipalloilijat Luokka:Vuonna 1941 syntyneet Luokka:Elävät henkilöt
Juri Grigorovski

Juri Nikolajevitš Grigorovski (; s. 28. maaliskuuta 1939 Moskova) on entinen Neuvostoliittoa edustanut vesipalloilija ja kaksinkertainen olympiamitalisti. Hän oli mukana voittamassa lajissaan hopeaa sekä vuoden 1960 kesäolympialaisissa Roomassa että vuoden 1968 kesäolympialaisissa Méxicossa.Yury Grigorovsky Bio, Stats, and Results | Olympics at Sports-Reference.com == Lähteet == Luokka:Neuvostoliittolaiset vesipalloilijat Luokka:Neuvostoliittolaiset olympiamitalistit Luokka:Vuonna 1939 syntyneet Luokka:Elävät henkilöt
Marjorie Matthews

Marjorie Matthews (11. heinäkuuta 1916 Onawa, Michigan – 30. kesäkuuta 1986) oli yhdysvaltalainen protestanttinen pappi, joka valittiin vuonna 1980 Yhdistyneen metodistikirkon ensimmäiseksi naispuoliseksi piispaksi. Hän palveli Wisconsinin aluetta, kunnes jäi eläkkeelle 1984.The United Methodist Church: General Commission on Archives & History: Marjorie Matthews, 1916-1986 Matthews oli vuosina 1946–1963 autonosien valmistajan työllistämä. Hänellä oli poika ja kolme lapsenlasta. Matthews sai kandidaatinarvot Keski-Michiganin yliopistosta ja Colgate Rochester Divinity Schoolista. Maisterin- ja tohtorinarvot hän sai Floridan osavaltionyliopistosta. Hänet vihittiin papiksi vuonna 1965, ja hän työskenteli useissa kirkoissa Michiganissa, New Yorkissa ja Floridassa. Matthews kuoli 69-vuotiaana syöpään. == Lähteet == Luokka:Yhdysvaltalaiset papit Luokka:Metodistipiispat Luokka:Vuonna 1916 syntyneet Luokka:Vuonna 1986 kuolleet
Maurice Hemelsoet

Maurice Constant Maria Hemelsoet (8. maaliskuuta 1875 Ghent – 29. joulukuuta 1943 Ghent) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa kahdeksikossa. Samoissa kisoissa hän lisäksi kilpaili perämiehellisessä kaksikossa, mutta putosi siinä ensimmäisellä kierroksella.Maurice Hemelsoet Bio, Stats, and Results | Olympics at Sports-Reference.com == Lähteet == Luokka:Belgialaiset soutajat Luokka:Belgialaiset olympiamitalistit Luokka:Vuonna 1875 syntyneet Luokka:Vuonna 1943 kuolleet
Jules de Bisschop

Jules de Bisschop (7. maaliskuuta 1879 – 22. joulukuuta 1955) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä kahdeksikossa hopeaa saaneeseen Royal Club Nautique de Gand -joukkueeseen.Jules De Bisschop Bio, Stats, and Results | Olympics at Sports-Reference.com == Lähteet == Luokka:Belgialaiset soutajat Luokka:Belgialaiset olympiamitalistit Luokka:Vuonna 1879 syntyneet Luokka:Vuonna 1955 kuolleet
Roelof Klein

Roelof Klein (7. kesäkuuta 1877 Lemmer – 13. helmikuuta 1960 Montclair, New Jersey) oli alankomaalaissyntyinen soutaja ja olympiavoittaja. Hän edusti Alankomaita vuoden 1900 kesäolympialaisissa Pariisissa, jossa hän voitti kultaa perämiehellisessä kaksikossa ja sai lisäksi pronssia kahdeksikossa.Roelof Klein Bio, Stats, and Results | Olympics at Sports-Reference.com Klein opiskeli konetekniikkaa Delftin teknillisessä yliopistossa, työskenteli Shellille ja muutti vuonna 1910 Yhdysvaltoihin, jossa kuoli puoli vuosisataa myöhemmin. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1877 syntyneet Luokka:Vuonna 1960 kuolleet
Adolf Möller

Adolf Möller (25. lokakuuta 1877 – 10. marraskuuta 1968) oli saksalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa pronssia perämiehellisessä nelikossa.Adolf Möller Bio, Stats, and Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1877 syntyneet Luokka:Vuonna 1968 kuolleet
François Brandt

François Antoine Brandt (29. joulukuuta 1874 Zoeterwoude – 4. heinäkuuta 1949 Naarden) oli alankomaalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa, jossa hän voitti perämiehellisessä kaksikossa kultaa ja sai lisäksi kahdeksikossa pronssia.François Brandt Bio, Stats, and Results | Olympics at Sports-Reference.com Brandt opiskeli tie- ja vesirakentamista Delftin teknillisessä yliopistossa vuoteen 1900, ja olympialaisissa hän edustikin opiskelijoiden LAGA-soutuseuraa. Opintojensa jälkeen Brandt työskenteli rautateillä. Vuonna 1938 hänet vihittiin Vapaan katolisen kirkon piispaksi, ja hän palveli Belgiaa ja Alankomaita. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Alankomaalaiset papit Luokka:Piispat Luokka:Vuonna 1874 syntyneet Luokka:Vuonna 1949 kuolleet
Tjerk Leegstra

Tjerk Hidde Leegstra (27. tammikuuta 1912 Surabaya, Itä-Jaava – 23. lokakuuta 1980 Praia do Carvoeiro, Algarve) oli yhdysvaltalainen maahockeypelaaja. Hän oli alankomaalaisen soutaja Ruurd Leegstran poika, mutta sai kesäkuussa 1955 Yhdysvaltain kansalaisuuden. Hän kilpaili vuoden 1956 kesäolympialaisissa Melbournessa ja kuului siellä jaetulle 11. eli viimeiselle sijalle jääneeseen Yhdysvaltain joukkueeseen.Tjerk Leegstra Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset maahockeypelaajat Luokka:Vuonna 1912 syntyneet Luokka:Vuonna 1980 kuolleet
Cândido Lorenzo González

Cândido Lorenzo González O. de M. (23. syyskuuta 1925 Ginzo de Limia, Espanja – 17. joulukuuta 2019Bishop Cândido Lorenzo González) oli Brasiliassa uransa luonut roomalaiskatolinen piispa. Hänet vihittiin papiksi 6. kesäkuuta 1954 ja nimitettiin São Raimundo Nonaton prelaatiksi sekä Scardonan titulaaripiispaksi 5. joulukuuta 1969. Piispaksi vihkiminen seurasi 19. maaliskuuta 1970. Pääkonsekraattorina toimi Jaime de Barros Câmara, jota avustivat Mário Teixeira Gurgel ja José Vázquez Díaz.Catholic-Hierarchy.org: Bishop Cândido Lorenzo González, O. de M. Lorenzo González erosi titulaarihiippakunnan johdosta 26. toukokuuta 1978. Hänet nimitettiin 3. lokakuuta 1981 São Raimundo Nonaton piispaksi, jona hän toimi, kunnes jäi eläkkeelle 17. heinäkuuta 2002. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2019 kuolleet
Eugène Klein

Eugène Klein MSC (28. helmikuuta 1916 Avenheim – 6. joulukuuta 1992) oli ranskalainen roomalaiskatolinen arkkipiispa, joka työskenteli Papua-Uudessa- Guineassa ja Uudessa-Kaledoniassa.Catholic-Hierarchy.org: Archbishop Eugène Klein, M.S.C. Klein vihittiin papiksi 16. toukokuuta 1943 ja nimitettiin papuauusiguinealaisen Yule Islandin (tuleva Bereinan hiippakunta) apostoliseksi vikaariksi sekä Echinuksen titulaaripiispaksi 14. kesäkuuta 1960. Piispaksi vihkiminen seurasi 25. syyskuuta. Pääkonsekraattorina toimi Joseph-Charles Lefèbvre, jota avustivat Jean-Julien Weber ja Octave-Marie Terrienne. 15\. marraskuuta 1966 Klein sai nimityksen Bereinan piispaksi. 5. kesäkuuta 1971 hänet nimitettiin Nouméan koadjuuttoriarkkipiispaksi Uuteen- Kaledoniaan ja Velebusduksen titulaariarkkipiispaksi. Hänestä tuli 7. huhtikuuta 1972 Nouméan arkkipiispa, jona hän toimi, kunnes erosi tehtävistään 19. kesäkuuta 1981. Hän osallistui Vatikaanin toiseen kirkolliskokoukseen. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1916 syntyneet Luokka:Vuonna 1992 kuolleet
Michel-Marie Calvet

Michel-Marie-Bernard Calvet (s. 3. huhtikuuta 1944 Autun) on ranskalainen roomalaiskatolinen arkkipiispa. Hänet vihki papiksi Michel Louis Marie Joseph Mondésert 28. huhtikuuta 1973, ja hänet nimitettiin Nouméan vihkipiispaksi Uuteen-Kaledoniaan sekä Nigrae Maioreksen titulaaripiispaksi 4. heinäkuuta 1979. Piispaksi konsekroinnin suoritti 4. marraskuuta Eugène Klein, jota avustivat Lolesio Fuahea ja Michel-Gaspard Coppenrath.Catholic-Hierarchy.org: Archbishop Michel-Marie-Bernard Calvet, S.M. Calvet sai 19. kesäkuuta 1981 nimityksen Nouméan arkkipiispaksi. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Sundansieppokerttu

Sundansieppokerttu (Seicercus grammiceps) on uunilintujen heimoon kuuluva varpuslintu. ==Levinneisyys== Sundansieppokerttua tavataan Indonesiassa. Sitä on kuvattu paikallisesti yleiseksi, ja se on luokiteltu elinvoimaiseksi. ==Lähteet== Luokka:Aasiansieppokertut
Maastrichtin yliopisto

Maastrichtin yliopisto (, virall. ) on alankomaalainen yliopisto Maastrichtissa Limburgin maakunnassa. Yliopisto on kansainvälisesti tunnettu julkishallinnon ja politiikan tutkimuksesta. Maastrichtin yliopiston juuret ovat 1960-luvun jälkipuoliskolla, jolloin Alankomaissa oli pulaa lääkäreiden koulutuspaikoista ja päätettiin perustaa uusi korkeakoulu. Vaikka koulutusvaje ehti korjaantua 1970-luvulle tultaessa, Maastrichtissa aloitettiin silti lääkärikoulutus vuonna 1974 – epävirallisesti, sillä laillinen yliopistostatus saatiin vasta seuraavana vuonna. Virallisesti yliopisto avautui 9. tammikuuta 1976 Limburgin valtionyliopiston (Rijksuniversiteit Limburg) nimellä. 1980-luvun alulta lähtien yliopiston opetus laajeni lääketieteestä muun muassa oikeus- ja taloustieteeseen. Sen nimi vaihdettiin Maastrichtin yliopistoksi vuonna 1996, ja vuonna 2008 virallinen nimi vaihdettiin englanninkieliseksi. == Lähteet == == Aiheesta muualla == * Viralliset sivut Luokka:Alankomaiden yliopistot
KAIRA

KAIRA (Kilpisjärvi Atmospheric Imaging Receiver Array) on Oulun yliopiston alaisen Sodankylän geofysiikan observatorion tieteellinen mittalaite, joka sijaitsee Enontekiön Kilpisjärvellä. Se on monitaajuinen radiovastaanotin, jota käytetään ilmakehän, Maan lähiavaruuden ja tähtitieteen tutkimuksessa. KAIRA-vastaanotin käyttää LOFAR-antenneja ja signaalikäsittelylaitteistoa. Se on itsenäinen passiivinen radiovastaanotin. KAIRA voi toimia myös Norjan Tromssassa sijaitsevan EISCAT VHF -tutkan vastaanottimena tai tehdä yhteisiä mittauksia muiden lähialueella olevien VHF-vastaanottimien kanssa. KAIRA rakennettiin myös koelaitteistoksi EISCAT_3D-projektiin, jossa suunnitellaan suuren hajautetun ilmakehätutkan rakentamista. KAIRAn ovat rahoittaneet Oulun yliopisto, Lapin liiton koordinoima Euroopan aluekehitysrahasto sekä Sodankylän kunta. KAIRAn teleskoopit ovat 34 m KAIRA LBA ja 30 x 50m KAIRA HBA.http://kaira.sgo.fi/p/specs.html ==Lähteet== == Aiheesta muualla == * KAIRA video englanti, mutta suomeksi tekstitettynä. Luokka:Suomen observatoriot Luokka:Oulun yliopisto Luokka:Enontekiö
Ripovuori

Ripovuori on Huittisten Sammun kylässä sijaitseva kallio, joka kohoaa noin 34 metriä viereisen Kokemäenjoen pinnan yläpuolelle. Merenpinnasta sen korkeus on 77 metriä. Ripovuoren huipulta avautuu näköala Kokemäenjokilaakson laajojen viljelysaukeiden kulttuurimaisemaan, joka levittäytyy sen ympärillä kaikkiin ilmansuuntiin. Ripovuoren länsipuolella sijaitsee Kokemäenjoen tekemän mutkan muodostama leveä Karhiniemen niemi. Kallion jyrkkä lounaisrinne on luonnonsuojelualuetta, jossa kasvaa merkittävää kulttuurivaikutteista ketokasvillisuutta.Kokemäenjoen käyttötieto Viitattu 31.5.2013 == Kokoontumispaikka == Ripovuori on ollut vuosisatojen ajan suosittu nuorison kokoontumispaikka ja kalliolle on aikoinaan keräännytty seuraamaan myös pääsiäisaamun auringonnousua. Kansanperinteen mukaan kirkas pääsiäisyö tiesi hyvää satovuotta.Satakunnan kulttuuriympäristöt – Eilen, tänään, huomenna (s. 229) Viitattu 31.5.2013Satakunnan arvokkaat maisema-alueet Viitattu 31.5.2013 Nykyään Ripovuorella on pidetty vuosittain eri yhdistysten, Huittisten kaupungin sekä seurakunnan järjestämä uudenvuodenvastaanotto, johon liittyy muun muassa kokkotulien ja jätkänkynttilöiden polttoa. Tämä perinne on saanut alkunsa 1990-luvun jälkipuoliskolla, mutta on toistaiseksi tauolla. == Ripovuoren tanssilava == Ensimmäinen tanssilava Ripovuorella oli jo 1900-luvun alussa, mutta matkailukohteeksi sitä alettiin kehittämään vasta vuonna 1939. Vuotta myöhemmin aloitti toimintansa paikallisen aseveliyhdistyksen rakentama tanssilava, joka sodan jälkeen siirtyi sotainvalidien haltuun. Suositulla lavalla järjestettiin tansseja aina vuoteen 1998 saakka, jolloin se tuhoutui tulipalossa.Huittisten kaupunki/Ripovuori Viitattu 31.5.2013 Vuonna 1980 humppayhtye Kaisa & Kumppanit levytti Ripovuorelle oman nimikkokappaleen.Äänitearkisto Viitattu 31.5.2013 == Esihistoria ja kansanperinne == Ripovuoren huipulla on ollut myös pronssikautisia hautaröykkiöitä eli hiidenkiukaita. Ne ovat kuitenkin tuhoutuneet ihmisen toiminnan johdosta 1900-luvun alkupuolella, eikä niitä ehditty milloinkaan tutkimaan. Viimeiset hiidenkiukaat hävisivät 1940-luvulla Ripovuoren tanssilavan rakentamisen yhteydessä. Ripovuoren läheisyydessä sijaitsee Räätikäsvuori, joka on yksi Satakunnan harvoista linnavuorista.Museoviraston kulttuuriympäristörekisteriportaali Viitattu 31.5.2013 Myös Ripovuorta ovat jotkut tutkijat pitäneet viikinkiaikaisen puolustusjärjestelmän osana. Vanha kansanperinne liittää paikkaan useita erilaisia hiisi- ja jättiläistarinoita. Ne kertovat muun muassa hiisien asuttamasta luolasta sekä Ripovuoren jättiläisistä, jotka hajottivat Karhiniemessä sijainneen Huittisten ensimmäisen kirkon.Försvann någonstans/Ripovuori Viitattu 31.5.2013.Esa Helanderin blogi 13.10.2010. Viitattu 31.5.2013. == Leijonankita-laavu == Vuonna 2022 Ripovuorelle valmistui Leijonankita niminen laavu ja nuotiopaikka sen yhteyteen.Ripovuori ja Leijonankita-laavu == Lähteet == == Aiheesta muualla == *Ripovuori Maanmittauslaitoksen Karttapaikassa Luokka:Suomen kalliot Luokka:Huittisten luonto Luokka:Satakunnan nähtävyydet Luokka:Tanssilavat
Rubén Limardo

Rubén Dario Limardo Gascón (s. 3. elokuuta 1985 Ciudad Bolívar) on venezuelalainen miekkailija. Limardo voitti kotimaalleen kultamitalin vuoden 2012 kesäolympialaisten kalvan yksilökilpailussa. Hän kukisti loppuottelussa Norjan Bartosz Piaseckin pistein 15–10. Kyseessä oli Venezuelan kaikkien aikojen toinen olympiakulta. Pekingin olympialaisissa 2008 hän sijoittui kalvan henkilökohtaisessa kilpailussa 23:nneksi ja joukkuekilpailussa kuudenneksi. Hän voitti kultamitalin kalvan henkilökohtaisessa kilpailussa vuoden 2007 Pan-Amerikan kisoissa. Myös hänen nuorempi veljensä Francisco kilpailee miekkailussa kansainvälisellä tasolla. == Lähteet == == Aiheesta muualla == Luokka:Vuonna 1985 syntyneet Luokka:Venezuelalaiset miekkailijat Luokka:Venezuelalaiset olympiavoittajat Luokka:Elävät henkilöt
Noora Karma

Noora Helena Karjula (ent. Strömsholm; s. 19. syyskuuta 1975 Vaasa), taiteilijanimeltään Noora Karma, on suomalainen taikuri ja mentalisti. Karmalla oli MTV3-kanavalla maaliskuussa 2014 alkanut ohjelma Mentalisti Noora Karma. Karma on tullut Suomessa tunnetuksi mediassa huomiota saaneista taikatempuistaan. Näitä ovat olleet Ilkka Kanervan hypnotisointi presidentinlinnan itsenäisyyspäiväjuhlien jatkoilla, esiintyminen Arto Nybergin ohjelmassa ja jääkiekon SM-liigakierroksen otteluiden lopputulosten, sekä loton voittonumeroiden oikein arvaaminen. Karmalla on kaksi lasta espanjalaisen taikurin Alfonso Riosin kanssa. He voittivat vuonna 2005 näyttämötaikuuden Suomen mestaruuden. Tätä ennen hän oli naimisissa brittimiehen kanssa. Karma oli naimisissa Jani Strömsholmin kanssa 2017–2019. Karma työskentelee pääasiallisesti taikurina, mentalistina ja juontajana, yritys- ja yksityisjuhlissa, mutta tämän ohessa on myös laulaja ja pianisti, sillä hän on opiskellut musiikin maisteriksi Lontoossa. Hän on laulanut Remix- yhtyeen singlellä "Vapauteen", ja hän kirjoittaa myös omaa musiikkia. == Televisiossa == Karma oli mukana Nelonen-kanavan Selviytyjät Suomi -tosi-tv- sarjassa vuonna 2018. Hän osallistui keväällä 2021 esitetylle Myyrä- televisiosarjan toiselle tuotantokaudelle. Keväällä 2024 Karma oli kilpailijana mukana Tähdet, tähdet -ohjelmassa. == Lähteet == == Aiheesta muualla == * Viralliset kotisivut * Noora Karman blogi Blogbook.fi -verkkoportaalissa Luokka:Suomalaiset taikurit Luokka:Suomalaiset muusikot Luokka:Vuonna 1975 syntyneet Luokka:Elävät henkilöt
Niin kauas kuin yötä riittää

Niin kauas kuin yötä riittää (Voyage au bout de la nuit) on Louis-Ferdinand Célinen kirjoittama vuonna 1932 julkaistu romaani. Kirja on omaelämäkerrallinen, ja sen päähenkilöt ovat Bardamu ja tämän alter ego Robinson. Romaani tunnetaan sen kansanomaisesta ranskan kielestä ja sen synkästä ja lähes misantrooppisesta tyylistä. == Juoni == Romaani alkaa siitä, että teoksen päähenkilö Bardamu liittyy vapaaehtoisena ensimmäiseen maailmansotaan. Hän haavoittuu päähän ja saa kunniamerkin urheudesta, mutta kokee sen jälkeen hermoromahduksen. Bardamu kiertää monia sotilassairaaloita ja vapautetaan lopulta palveluksesta. Tämän jälkeen hän saa työpaikan Ranskan Afrikasta kauppa-aseman johtajana. Asemaa johti aiemmin Bardamun Flanderin taistelukentillä tapaama Léon Robinson, joka toimii myös päähenkilön alter egona.Solomon, s. 18–19. Lopulta Bardamu kokiessaan vastenmielisyyttä tehtäväänsä kohtaan polttaa kauppa-aseman ja matkaa kaleerilla New Yorkiin. Hän löytää työpaikan Detroitista Fordin tehtaalta, mutta kokee työn tylsäksi merkityksettömäksi. Bardamu palaakin Pariisiin, missä viimeistelee lääkärin opintonsa ja aloittaa pienen köyhien vastaanoton. Häntä alkaa pian masentaa samat ongelmat, joiden takia köyhäläiset tulevat vastaanotoille, eikä hän saa edes pieniä palkkioitaan, joten hän siirtyy yksityisen mielisairaalan palvelijaksi. == Julkaisu ja vastaanotto == Céline kirjoitti teoksen Niin kauas kuin yötä riittää 1928–1932 lääkärin työnsä ohella. Hän kirjoitti kirjaa usein öisin vuorojensa jälkeen. Omaelämäkerrallisista aineksista koottu teos herätti heti huomiota, kun se julkaistiin 1932. Kirja oli kaupallinen menestys, mutta kriitikoilta se sai vaihtelevia arvioita. Kehuja se sai kansanomaisen ranskan kielen käytöstä ja porvareihin kohdistuneesta hyökkäyksestä. Sitä kuitenkin kritisoitiin synkästä ja misantrooppisesta tunnelmasta.Zeitler, s. 150. == Tyyli ja teemat == Niin kauas kuin yötä riittää on kerrottu ensimmäisen persoonan näkökulmasta ja se on kirjoitettu veijariromaanin tyyliä käyttäen.”Voyage au bout de la nuit”. Kirjassa käytettiin arkipäiväistä, raakaa ja sensuroimatonta pariisilaisten kieltä. Célineä puolustanut filosofi Emmanuel Lévinas totesikin, että Céline mursi hetkellisesti ranskalaisen kirjallisuuden kaunopuheisuuden. Kirja kommentoi katkerasti ja usein misantrooppisesti ja sarkastisesti sodan kauhuja ja absurdiutta, kolonialismia, teollistumista ja modernin elämäntyylin yhteiskunnallisia ongelmia. == Katso myös == *Le Monden Vuosisadan 100 kirjaa == Lähteet == * *Zeitler, Michael: ”Céline Louis-Ferdinand”. Teoksessa: === Viitteet === Luokka:Ranskalaiset romaanit Luokka:Vuoden 1932 kirjat
Šongui

Šongui () on asutuskeskus Murmanskin alueen Kuolan piirin Kildinstroin kunnassa Venäjällä. Se sijaitsee Kuolajoen varrella 13 kilometriä Kildinstroista etelään. Taajamassa on 1 100 asukasta (vuonna 2011)Projekt, s. 32.. Šongui on perustettu saamelaiskyläksi vuonna 1924Projekt, s. 11.. Neuvostoaikana siellä oli tiilitehdas ja turkistarha, jotka ovat sittemmin lopettaneet toimintansaProjekt, s. 31.. Vuosina 1959–2004 Šonguilla oli kaupunkimaisen taajaman status. Paikkakunnan ohi kulkee Pietarin ja Murmanskin välinen valtatie M18 sekä Muurmannin rata. Šonguin rautatieasemalla pysähtyy joukko kaukojunia. Paikkakunnalta on linja-autoyhteys Murmanskiin.Projekt, s. 45. Šonguissa toimii pieni muovitehdas. Palveluihin kuuluvat lastentarha, keskikoulu, kulttuuritalo, kirjasto, lääkintäasema ja pari kauppaaProjekt, s. 36–37.. ==Lähteet== * ===Viitteet=== Luokka:Kuolan piiri
Zverosovhoz

Zverosovhoz () on asutuskeskus Murmanskin alueen Kuolan piirin Kildinstroin kunnassa Venäjällä. Se sijaitsee Kuolajoen rannalla kahdeksan kilometriä Kildinstroista pohjoiseen. Taajamassa on 1 650 asukasta (vuonna 2011)Projekt, s. 32.. Paikkakunta on Kildinstroin kunnan toiseksi suurin asutuskeskus. Se on syntynyt vuonna 1933 perustetun Kolski-turkissovhoosin työläisasutukseksi. Myöhemmin tilalla pidettiin myös lypsykarjaa.Projekt, s. 11. Yritys teki vararikon ja lopetti toimintansa vuonna 2003Projekt, s. 31.. Zverosovhozin ohi kulkee Pietarin ja Murmanskin välinen valtatie M18, josta haarautuvat tiet Kuolaan ja Molotšnyiin. Paikkakunnalla toimii pieni ikkunatehdas ja kalanjalostamo sekä lihan ja munien tuotantoon erikoistunut maatalousyrittäjä. Palveluihin kuuluu lastentarha, keskikoulu, kulttuuritalo, kirjasto ja muutama kauppaProjekt, s. 36–37.. ==Lähteet== * ===Viitteet=== Luokka:Kuolan piiri
Punasieppokerttu

Punasieppokerttu (Seicercus montis) on kerttujen heimoon kuuluva varpuslintu. ==Levinneisyys== Punasieppokerttua tavataan Indonesiassa, Malesiassa, Filippiineillä ja Itä-Timorissa. Sen levinneisyysalue on hyvin suuri, ja se on luokiteltu elinvoimaiseksi. ==Lähteet== Luokka:Aasiansieppokertut
Sukasuut

Sukasuut (Gonostomatidae) on sukasuukaloihin kuuluva heimo. Heimon lajeja tavataan syvistä vesistä kaikista lämpimistä ja lauhkeista valtameristä. ==Lajit ja anatomia== Varhaisimmat sukasuiden heimoon kuuluvien lajien fossiilit on ajoitettu mioseenikaudelle. Nykyään sukuun luetaan kuuluvaksi lähteestä riippuen 5-8 sukua ja 23-31 lajia. Lajeja ovat muun muassa sukasuu (Gonostoma denudatum) ja huntusukasuu (Cyclothone microdon). Ruumiinrakenteeltaan sukasuulajit ovat pitkänomaisia. Kooltaan heimon kalat ovat 2-36 cm pitkiä. Tyypillisiä piirteitä ovat suuri suu, pienet tai keskikokoiset silmät, lyhyt ja selän keskivaiheilla sijaitsevat selkäevä ja pitkä peräevä. Eräillä sukasuilla on myös rasvaevä. Ruumiissa on valoa tuottavia elimiä. Toisin kuin eräillä muilla bioluminoivilla kaloilla, sukasuiden valo ei ole bakteerien tuottamaa, vaan ne tuottavat bioluminesenssin itse. Väriltään sukasuulajit ovat useimmiten mustia tai tummanruskeita. Monilla lajeilla koiraat ja naaraat ovat erinäköisiä ja osa on hermafrodiitteja. ==Levinneisyys ja elintavat== Sukasuulajeja tavataan Atlantista, Intian valtamerestä ja Tyynestämerestä. Ne elävät tyypillisesti 300-3 000 metrin syvyydessä. Sukasuut ovat yksilöluvultaan maailman runsaimpia selkärankaisia. Cyclothone-sukuun arvioidaan kuuluvan jopa tuhat biljoonaa (miljoona miljardia) yksilöä. Sukasuiden ravintoa ovat muut kalat, äyriäiset, salpat ja mustekalat. ==Lähteet== Luokka:Sukasuukalat
Kirjavatolppa

Kirjavatolppa on kaupunginosa Hyvinkäällä. Nimi Kirjavatolppa tulee nykyisen Hyvinkäänkadun kohdalla sijainneesta luonnonpuusta kulmikkaaksi muotoillusta tolpasta, johon oli kiinnitetty runsaasti ilmoituksia. Se oli olemassa jo 1900-luvun alussa. Tolppa toimi viittapaaluna kohdassa, josta käännyttiin tielle kohti Kytäjää. Vuonna 1977 tehtiin entisen tolpan tilalle toinen joka on valmistettu betonista, samalla tolppa siirrettiin Kalevankadun keskikaistalle. Uusi tolppa on sinivalkoinen, jossa valkoista tolpaa kiertää sininen maalattu raita. Kaupunginosassa on Puolimatkan koulu jossa on alakoulu, yläkoulu ja kuntouttava luokka 7-9. Puolimatkan hautausmaa ja kappeli sijaitsevat koulun pohjoispuolella. == Lähteet == == Aiheesta muualla == * Luokka:Hyvinkään kaupunginosat
Itä–Länsi-ottelu 1953

Vuoden 1953 Pesäpallon Itä–Länsi-ottelu pelattiin Outokummussa 6. syyskuuta. Tämä oli kaikkiaan yhdeksästoista Itä-Länsi-ottelu. Katsojamääräksi ilmoitettiin 4000. ==Osallistujat== # ITÄ Seura Pelipaikka LÄNSI Seura # 8 Eino Kaakkolahti Kiri Lukkari Erkki Heikkilä PuMu 2 3 Reino Salonen Kiri Ykkösvahti Martti Kokkonen TP 5 4 Juha Broman LMV Sieppari Esko Salminen PT 3 6 Jaakko Loven Kiri Kolmosvahti Olavi Kuismanen Haukat 6 9 Antti Elomaa LMV Polttaja Viljo Niemi SMJ 1 5 Olli Hanski LMV Kakkosvahti Rauno Latvala ViVe 8 2 Jarmo Suokas LMV Kolmosvara Seppo Aarnivala TP 7 1 Taisto Lehto LMV Koppari Veikko Virtanen ViVe 9 7 Pertti Jaakkola Kiri Kakkosvara Toivo Ilola ViVe 4 Leo Hannula LMV Vaihtopelaaja Elmer Meilahti TP Pertti Ahonen LMV Vaihtopelaaja Nils Nikander Haukat Ahti Eteläpää KPL Vaihtopelaaja Teuvo Heula TP Raimo Jaakkola HP Vaihtopelaaja Yrjö Launonen Haukat Heikki Viljanen Jyväskylä Pelituomari/Syötönvalvoja Kauko Salminen Joensuu ===Vaihdot=== * Länsi: Meilahti ja Nikander vaihdettiin Aarnivalan ja Latvalan tilalle 6 vrp:ssa. * Itä: Ahonen ja Hannula vaihdettiin Salosen ja Lovénin tilalle 3 vrp:ssa. ==Juoksulista== Länsi aloitti sisällä. Joukkue Yht. ITÄ 1 1 0 0 4 0 1 0 0 7 LÄNSI 0 0 3 0 1 0 0 0 1 5 ==Lähteet== * mrasilainen.com/ Luokka:Vuoden 1953 pesäpallo Luokka:Pesäpallon Itä–Länsi-ottelut Luokka:Outokummun urheilu
Englannin ykkösliigan kausi 2012–2013

Englannin jalkapallon kolmanneksi korkein sarjataso, ja The Football Leaguen toiseksi korkein sarjataso Englannin Ykkösliiga, pelattiin kaudella 2012-2013 24 joukkueen voimin. Sarjasta nousi seuraavan kauden mestaruussarjaan kolme joukkuetta, ja neljä joukkuetta putosi kakkosliigaan. Sarjan voitti Doncaster Rovers. ==Sarjataulukko== {{Liigaväri tietolaatikko | nousija = Nousi Englannin Mestaruussarjaan kaudeksi 2013–2014. | nousukarsinta = Eteni Football Leaguen Playoffeihin karsimaan Mestaruussarjapaikasta | putoaja = Putosi Englannin Kakkosliigaan kaudeksi 2013–2014. }} ==Karsinta mestaruussarjaan== ====Välierät==== |} ====Loppuottelu==== Joukkue #1 Tulos Joukkue #2 Brentford FC 1-2 Yeovil Town FC Yeovil Town FC nousi mestaruussarjaan. ==Lähteet== Luokka:Englannin jalkapallosarjat Luokka:Jalkapallosarjojen kausi 2012–2013/2013
Itä–Länsi-ottelu 1954

Vuoden 1954 Pesäpallon Itä–Länsi-ottelu pelattiin Hesperiassa 12. syyskuuta. Vuorottelu Helsingin ja maaseudun välillä siis jatkui. Tämä oli kaikkiaan kahdeskymmenes Itä-Länsi-ottelu ja neljästoista, joka pelattiin Helsingissä. Katsojamääräksi ilmoitettiin komeat 7631. ==Osallistujat== # ITÄ Seura Pelipaikka LÄNSI Seura # 2 Eino Kaakkolahti Kiri Lukkari Paavo Mäntylä IK 8 6 Oiva Sutinen KPL Ykkösvahti Esko Salminen PT 6 7 Niilo Janhunen HP Sieppari Eero Vilevaara LP 5 5 Jaakko Loven Kiri Kolmosvahti Olavi Kuismanen Haukat 1 9 Antti Elomaa LMV Polttaja Viljo Niemi ViVe 2 4 Olli Hanski LMV Kakkosvahti Erkki Heikkilä VM 9 3 Jarmo Suokas LMV Kolmosvara Elmer Meilahti TP 7 8 Ahti Eteläpää KPL Koppari Toivo Ilola ViVe 4 1 Pentti Paavola Kiri Kakkosvara Jussi Kiikeri IK 3 Yrjö Pauloff KPL Vaihtopelaaja Teuvo Heula TP Matti Pollari Kiri Vaihtopelaaja Antti Nurminen LP Reijo Linden MyKV Vaihtopelaaja Väinö Liukkonen Haukat Poissa (loukk.) Pekka Rauko TPV Topias Pohjonen Seinäjoki Pelituomari/Syötönvalvoja Jouko Hyötyläinen Koria ===Vaihdot=== * Itä vaihtoi Janhusen 6. vuorossa Pollariin ja kahdeksannessa Suokas vaihdettiin Lindeniin. * Länsi vahtoi 8. vuorossa Mäntylän Heulaan. ==Juoksulista== Länsi aloitti sisällä. Joukkue Yht. ITÄ 0 0 0 0 0 0 0 0 0 0 LÄNSI 0 0 0 0 0 0 0 0 0 0 ==Lähteet== * mrasilainen.com/ Luokka:Vuoden 1954 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Septimus Winner

Septimus Winner (11. toukokuuta 1827 Philadelphia – 22. marraskuuta 1902 Philadelphia) oli yhdysvaltalainen lauluntekijä. Hän julkaisi musiikkia oman nimensä lisäksi muun muassa taiteilijanimellä Alice Hawthorne. == Elämä ja ura == Winner opetteli nuorena soittamaan useita instrumentteja, mukaan lukien viulua, kitaraa ja banjoa. Hänen isänsä oli viulunrakentaja ja hän sai opetusta viulunsoittoon Leopold Meigneniltä, mutta suurimmaksi osaksi hän oli muusikkona itseoppinut. Septimus ja hänen veljensä Joseph Winner perustivat musiikkikaupan Septimusin ollessa 20-vuotias. Hän opetti musiikin soittamista eri instrumenteilla ja soitti itse paikallisissa yhtyeissä kuten Musical Fund Societyssa, Cecillian Music Societyssa ja Philadelphia Brass Bandissa. Septimus Winner kuului ensimmäisiin lauluntekijöihin, joilla oli oma musiikkikustantamo. Hän julkaisi paljon musiikkia salanimellä Alice Hawthorne. Winner valitsi salanimen äidin puolen sukulaisensa, kirjailija Nathaniel Hawthornen mukaan. Hän julkaisi musiikkia myös nimillä Percy Guyer, Apsley Street, Mark Mason sekä omalla nimellään. Yhdysvaltain sisällissodan aikana Winner julkaisi laulun ”Give Us Back Our Old Commander: Little Mac, the People’s Pride”, jossa vaadittiin kenraali George B. McClellanin palauttamista Unionin armeijan komentajaksi. Pohjoisvaltioiden vastaiseksi katsotun sanoituksen takia Winner joutui lyhyeksi ajaksi vankilaan ja hänet pakotettiin hävittämään kaikki jäljellä olevat kopiot laulusta. McClellan itse käytti kappaletta presidentinvaalikampanjassaan vuonna 1864. Winner julkaisi uransa aikana yli 200 laulua, joista suosituimpiin kuuluvat ”Listen to the Mocking Bird” (1855), ”Oh Where, Oh Where Has My Little Dog Gone” (alk. ”Der Deitcher’s Dog”, 1864) ja ”Ten Little Injuns” (1868). Hän kirjoitti musiikin oppikirjoja 23 eri instrumentille ja sävelsi populaarimusiikin lisäksi myös klassista musiikkia. == Lähteet == == Aiheesta muualla == Luokka:Vuonna 1827 syntyneet Luokka:Vuonna 1902 kuolleet Luokka:Yhdysvaltalaiset lauluntekijät Luokka:Songwriters Hall of Fame
Ghislain de Rasilly

Ghislain Marie Raoul Suzanne de Rasilly SM (s. 9. heinäkuuta 1943 Juvardeil) on ranskalainen Wallis ja Futunalla toimiva roomalaiskatolinen piispa. Hänet vihittiin papiksi 6. marraskuuta 1971 ja nimitettiin Wallis et Futunan hiippakunnan johtoon 20. kesäkuuta 2005. Piispaksi vihkiminen seurasi 7. elokuuta. Pääkonsekraattorina toimi Charles Daniel Balvo, jota avustivat Michel-Marie-Bernard Calvet ja Lolesio Fuahea.Catholic-Hierarchy.org: Bishop Ghislain Marie Raoul Suzanne de Rasilly, S.M. == Lähteet == Luokka:Ranskalaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Pentti Ruohonen

Pentti Yrjö Ruohonen (25. joulukuuta 1931 Helsinki – 10. toukokuuta 2014) oli suomalainen pakinoitsija, toimittaja ja tietokirjailija. Ruohonen julkaisi ensimmäisen pakinakokoelmansa vuonna 1974. Sen jälkeen hän kirjoitti ja toimitti kolmisenkymmentä teosta, pääasiassa pakinakokoelmia sekä elämäkertateoksia ja historiikkeja, useat tilaustöinä tehtyjä. Lieksassa lapsuutensa viettänyt Ruohonen valmistui Helsingin yliopistosta humanististen tieteiden kandidaatiksi vuonna 1957. Myöhemmin hän opiskeli lehdistöavustajan ja toimittajan opintoja. Ruohonen työskenteli toimittajana ja pakinoitsijana sekä äidinkielen lehtorina Kiteellä ja Pieksämäellä, jossa hän toimi myös rehtorina. Pieksämäellä asuneen Ruohosen puoliso oli Terttu Lindroos, jonka kanssa hänellä on kolme lasta. == Teoksia == * Jepen tarina (Ahti Seppä). Lehtisepät, Pieksämäki 1977 * Pieksämäkeläistä liike-elämää ennen ja nyt ; julk.: 50-vuotias Pieksämäen liikemiesyhdistys ry. Pieksämäki 1977 * "Putkitohtori" : elämäkerta-historiikki toimitusjohtaja Teuvo Laamasesta ja hänen yrityksestään : Pieksämäen Putki ja lämpö ky 1960-80. Pieksämäen Putki ja lämpö, Pieksämäki 1980 * Vain pieni kansanlaulu. Romaani. WSOY 1980. * Keijo Liinamaa – sovinnon mies. Elämäkerta. WSOY 1981. * Savon Pallo ry historiikki 1935-1985 ; laatineet Pentti ja Pertti Ruohonen. Savon Pallo ry, Pieksämäki 1985 * Vuorten vanhus - Timo Töyrylä : elämäkerta - antologia. Lehtisepät, Pieksämäki 1985 * Parempi leipä kuin kulta : tarinaa leivästä ja sen historiasta (Moilasen leipomo ky:n 30-vuotisjuhlakirja). Moilasen leipomo, Pieksämäki 1986 * Valtuutettua valtaa : Pieksämäen maalaiskunnan kunnallisvaltuustojen 75-vuotishistoriikki. Pieksämäen maalaiskunta 1988 * Maailman napa : pakinoita ; välilehdet piirrellyt itse. Pieksämäen lehti, Pieksämäki 1989 (nimimerkillä Juhaninpoika) * Säästeliäästi : pakinoita ; välilehdet piirrellyt itse. Etelä-savon säästöpankki, Mikkeli 1989 * Varsilta vetten ja teitten : Leskisten kolmen yrittäjäsukupolven historiikki. Lomatrio, Maarajärvi 1995 * Ajankuvia (Lehtisepät Oy:n 40-vuotisjuhlateos). Lehtisepät, Pieksämäki 1996 * Orpopojan "valssit" : biografinen potpuri poimittuna pakinoitsijan pöytälaatikoista. Lions Club Pieksämäki, Pieksämäki 2001 * Takametsistä kotieläinjalostuksen kärkeen : 50-vuotishistoriikki. Osuuskunta Itäjalostus, Pieksämäki 2001 == Toimitustöitä == * Eläkeläisten elämän varrelta Pieksämäen seudulta 1917-1991. Pieksämäki-seuran julkaisu n:o 5. Pieksämäki 1993 == Lähteet == == Aiheesta muualla == * Ruohonen SKS:n tietokannassa * Latvavesiltä, pohjoiskarjalaisia kirjailijoita Luokka:Pakinoitsijat Luokka:Suomalaiset opettajat Luokka:Suomalaiset tietokirjailijat Luokka:Suomalaiset toimittajat Luokka:Vuonna 1931 syntyneet Luokka:Vuonna 2014 kuolleet
Lolesio Fuahea

Lolesio (Laurent) Fuahea (5. syyskuuta 1927 Hihifo – 2. joulukuuta 2011) oli tongalaissyntyinen, Wallis ja Futunalla uransa luonut roomalaiskatolinen piispa. Hänet vihittiin papiksi Wallis ja Futunan apostoliseen vikariaattiin (myöhemmin hiippakunta). Hänet nimitettiin Wallis ja Futunan vihkipiispaksi ja Bagain titulaaripiispaksi 2. maaliskuuta 1972. Piispaksi vihkiminen seurasi 16. heinäkuuta. Pääkonsekraattorina toimi Michel-Maurice-Augustin-Marie Darmancier, jota avustivat Pio Taofinu'u ja Patelisio Punou-Ki-Hihifo Finau.Catholic-Hierarchy.org: Bishop Lolesio (Laurent) Fuahea 25\. huhtikuuta 1974 Fuahea sai nimityksen Wallis ja Futunan piispaksi, jona hän toimi, kunnes jäi eläkkeelle 20. kesäkuuta 2005. == Lähteet == Luokka:Tongalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2011 kuolleet
Seulamurskain

Seulamurskain on kaivinkoneeseen, pyöräkuormaajaan, traktoriin, pienkuormaajaan tai muuhun työkoneesen liitettävä kauhamallinen lisälaite, joka on tarkoitettu erilaisten ainesten käsittelyyn. Seulamurskainta voidaan käyttää esimerkiksi seulomiseen, murskaukseen, hienontamiseen, ilmastamiseen, sekoittamiseen, erottelemiseen. Käyttökohteita, materiaaleja ja käyttömahdollisuuksia on lukemattomia. Seulamurskainta voidaan käyttää esimerkiksi kaivumaan, mullan, saastuneen maan, jätemaan, turpeen, saven, kuoren, kompostin, biojätteen, rakennusjätteen, lasin jne. käsittelyyn. == Aiheesta muualla == *autokanta.com, Seulamurskain traktoriin – Traktorille uusi käyttötarkoitus? Luokka:Rakennusvälineet ja -kalusto
Tärylevy

Tärylevy on kaivinkoneeseen asennettava lisälaite. Tärylevyllä maata tiivistetään rakennuskohteissa kuten putkilinjoilla ja tienpenkereillä. Tärylevy voi tarkoittaa myös moottorikäyttöistä ihmisen ajamaa maantiivistäjää. Luokka:Työkoneet
Australialainen puoliverinen

Australialainen puoliverinen on hevosrotu. ==Rodun alkuperä== 1960-luvun lopulta lähtien eurooppalaisia puoliverioreja vietiin Australiaan tarkoituksena astuttaa niillä australialaisia tammoja, jotka olivat tyypillisesti englantilaisia täysiverisiä. Tavoitteena oli luoda australialainen puoliverinen. Tuontioreissa virtasi muun muassa holsteininhevosen ja oldenburginhevosen verta. Australianpuoliverihevosyhdistys perustettiin 1970-luvun alussa. Hevonen rekisteröidään vain, jos se täyttää rakenne- ja suorituskykyvaatimukset. Rotu on jo niittänyt mainetta kotimaassaan menestyksestään olympialaisissa. Alkuperämaa on Australia (Victoria). ==Rakenne== Pää viehättävä. Ilmeikkäät suuret silmät ja isot sieraimet. Pitkä, lihaksikas kaula. Selväpiirteinen säkä,joka liittyy sulavasti selkään. Pitkä, viisto lapa. yleisvaikutelmaltaan suorakaiteen muotoinen runko. Syvä runko. Lihaksikas selkä. Voimakas, pyöreä lautanen. Suorat, vahvat jalat, lyhyet sääriluut. vahvat kaviot. Säkäkorkeus noin 157-170cm. ==Tyypillisiä piirteitä== Voimakkaat tahdikkaat askellajit. Erittäin atleettinen, hyvä hyppykyky. Hyvä luonne, vireä, älykäs. Luokka:Australialaiset hevosrodut Luokka:Puoliveriset
Buurinhevonen

Buurinhevonen on Etelä-Afrikasta kotoisin oleva hevosrotu. Lajia käytetään yleisratsuna, askellajiratsastuksessa, näyttelyissä, valjakkoajossa ja maatöissä. Se on älykäs, erittäin vahva ja kestävä sekä kuuluisa tyylikkään korkeasta askelluksestaan. Säkäkorkeus on 147-163 cm. == Alkuperä == Buurinhevonen sai rotuna alkunsa, kun valkoihoiset uudisasukkaat saapuivat Etelä-Afrikan niemeen 1600-luvun puolivälissä. Jan Van Riebeeck toi muiden ohella persialaisia arabiantäysiverisiä, joita hän risteytti paikallisten ponien kanssa. Buurinhevonen sai todennäköisesti vaikutteita monien rotujen oreilta, kuten englantilaisesta täysiverisestä, hacneystä, norfolkinravurista, cleveladinruunikosta ja alankomaista tuoduista flaamilaishevosista. 1700-luvun loppuun mennessä buurinhevonen oli saanut mainetta monikäyttöisenä hevosena. Se tunnettiin kestävänä ja uuterana rotuna, joka ei tarvinnut paljon rehua pysyäkseen hyvässä kunnossa. Buurinsodassa hevoset osoittautuivat niin sisukkaiksi, että pian niitä arvostettiin sotaratsuina kaikkialla maailmassa. Luokka:Hevosrodut
Nokia 3395

Nokia 3395 on Nokian vuonna 2002 julkistama matkapuhelin. Se on päivitetty versio Nokia 3390 -puhelimesta, joka taas oli Pohjois-Amerikan markkinoille suunnattu versio Nokia 3310 -puhelimesta. Puhelin painaa 133 grammaa ja sen mitat on 109 x 48 x 25.4 mm. == Lähteet == == Aiheesta muualla == * Puhelimen käyttöohje (englanniksi) 3395 Luokka:Vuoden 2002 matkapuhelimet